stanford-oval/wikipedia huggingface dataset:
נערי הסווינג (סרט)
הערות שוליים

↑  ג'נט מסלין, Swing Kids (1993) Review, באתר הניו יורק טיימס, 5 במרץ 1993
| --- | --- |
בקרת זהויות :  BnF: cb142943283 (data)  LCCN: no2021079051  VIAF: 1379162608681849820002   WorldCat (עם VIAF): 1379162608681849820002
נידוולדן

נידוולדן (בגרמנית: ‏Nidwaldenקובץ:De-Nidwalden.ogg‏Ⓘ‏) הוא קנטון של שווייץ. הוא ממוקם במרכז שווייץ. אוכלוסייתו מונה כ-43,087 (נכון ל־31 בדצמבר 2019) ובירתו היא סטאנס.
גאוגרפיה

נידוולדן ממוקם במרכז שווייץ. בצפון הוא גובל בימת ארבעת הקנטונים ובכיוונים האחרים ברכסי הרים.
היסטוריה

ב-1291 הצטרפו אנשי נידוולדן לאורי ולשוויץ כדי ליצור איחוד. באותו הזמן לא הייתה מדינה, אך לקראת סוף המאה ה-14 נוצר מבנה מוקדם של ממשל, שהכיל בתי נבחרים ובתי משפט. במאות ה-14 וה-15 הצטרפו אנשי נידוולדן לאנשי אובוולדן כדי ליישב עניינים חשובים, אך שני הקנטונים מעולם לא היו באמת לאחד.
בסביבות שנת 1500 עבדו רבים בנידוולדן כשכירי חרב. חלק ניכר משכירי החרב היגרו מהאזור בתקופה מאוחרת יותר, תופעה שהקלה על האוכלוסייה ההולכת וגדלה, יעד נפוץ היה חבל אלזס בצרפת. לאחר שדחו את החוקה החדשה של נפוליאון - רעיונות המהפכה הצרפתית לא היו פופולריים באזור כה חקלאי ונידוולדן הותקף על ידי כוחות צרפתיים ב-9 בספטמבר 1798. הרס נזרע ולפחות 400 איש נהרגו. רוב השינויים שנעשו שונו חזרה בסוף שלטונו של נפוליאון ב-1814. רק ב-1997 הציג נידוולדן חוקה חדשה.
פוליטיקה

מועצת הקנטון כוללת שבעה חברים. הפרלמנט המקומי מכיל 60 מושבים.
נידוולדן, מהיותו חצי קנטון, שולח רק נציג אחד למועצת המדינות השווייצרית.
כלכלה

עד למאה ה-20 שלטה החקלאות בכלכלת נידוולדן. בקר וגבינה יוצאו בעיקר לצפון איטליה.
מאמצע המאה ה-19 והלאה; עלה כוחם של הסחר, התעשייה והתיירות, אך עד מאה שנים מאוחר יותר, אמצע המאה ה-20, עדיין הייתה החקלאות הדומיננטית ביותר. כיום רוב הכלכלה מבוססת על מספר רב של עסקים קטנים ובינוניים, שמתמחים בעיקר בייצור מכונות, ציוד רפואי, סחר בינלאומי, אופטיקה ואלקטרוניקה. המעסיק הגדול באזור היא חברת פילאטיס לייצור מטוסים.
לתחומים מסורתיים כמו יערנות וחקלאות יש עדיין חשיבות רבה. החוות מופעלות בידי משפחות פרטיות.
תיירות

תיירות גאוגרפית חשובה לנידוולדן בגלל הריו הרבים. האגם וההרים מושכים תיירים רבים, גם בקיץ וגם בחורף.
הערות שוליים

↑  Switzerland's population in 2019, נוישאטל 2020, באתר המשרד הפדרלי לסטטיסטיקה, שווייץ. (באנגלית)
| --- | --- |
בקרת זהויות :  NLI: 987007550416105171  BnF: cb12071294v (data)  GND: 4062040-2  HDS: 007411  ISNI: 0000 0001 1498 7000  LCCN: n82085895  MusicBrainz: 77bd0809-b0f9-4eb1-9041-7d10dcc3990e  NKC: ge922685  SUDOC: 028992644  VIAF: 153118096   WorldCat (עם VIAF): 153118096
סוציולוגיה של הגוף

הסוציולוגיה של הגוף היא תחום בסוציולוגיה, העוסק בייצוגים ובשימושים חברתיים של הגוף האנושי, בחברות מודרניות.
תאוריות מוקדמות

לדברי תומאס לאקר, לפני המאה ה-18 המודל הדומיננטי להבנה חברתית של הגוף היה "מודל מין אחד / גוף אחד". על פי מודל זה, קיים רק גוף אחד עם שינויים קלים בין המינים והגזעים. למשל, הנרתיק נראה פשוט כגרסה חלשה יותר של הפין ואפילו היה נהוג לחשוב כי הוא פולט זרע.
גישה זו השתנתה בעידן הנאורות. במאה ה-16, אירופה החלה להשתתף בסחר העבדים ועל מנת להצדיק את זה הופקה כמות גדולה של ספרות המראה את המיניות ואכזריות של האפריקאים (פנון, 1976). במאה ה-18, הרעיונות של שוויון, זכויות אוניברסליות וצאן ברזל הפכו לנורמה האינטלקטואלית, אך עם זאת, הן לא יכלו להצדיק את כפיפותן של נשים בתוך תאוריה זו.
כדי להסביר את אלה, הביולוגיה של הבלעדיות נוצרה. ביולוגיה זו טענה כי מינים וגזעים שונים הותאמו להיות טובים יותר למשימות שונות ולכן יש צורך באפליה ובכפיפות.
הבנה זו קרתה בשילוב גם עם ההתפתחויות הטכנולוגיות שהתרחשו, מה שהוביל אנשים לראות את הגוף כמכונה, ולכן כמשהו שניתן להבנה, לסיווג ולתיקון, אחת הדוגמאות הראשונות לכך הייתה עבודתו של ויליאם הארווי בתחילת המאה ה-17.
חשיבות לימוד הגוף בסוציולוגיה של בריאות וחולי

נושא חשוב במיוחד בתוך המסורת של הסוציולוגיה של הגוף הוא הסוציולוגיה של הבריאות והחולי. זאת, משום שמחלה עלולה כמובן להפחית את רמת התפקוד התקין של הגוף. כמו כן, יותר ויותר אנשים בחברה מאמינים כי מחלה ניתנת למניעה על ידי ביצוע פעילויות שמובילות לגוף בריא (ובכך לשנות את אורח החיים של אדם) כגון דיאטה ופעילות גופנית, כמו גם הימנעות מכל דבר שיכול לגרום לנזק לגוף, כמו עישון. יתר על כן, מדע הרפואה כיום מסוגל לשנות את גופנו באמצעות ניתוח פלסטי, השתלת איברים ואף ביצוע שינויים במבנה הגנטי של תינוק שטרם נולד.
הערות שוליים

↑  תומאס לאקר, Making Sex: Body and Gender From the Greeks to Freud (מסצ'וסטס, הוצאת אוניברסיטת הרווארד, 1999)
↑  Nettleton (2006), The Sociology of Health and Illness, Second Edition, Cambridge: Polity Press, ISBN 978-0-7456-2828-8, p. 104
| --- | --- |
בקרת זהויות :  NKC: ph550775
סולטי דוג

| --- | --- |

 נתונים
 מרכיבים:  כוס הייבול, ג'ין, מיץ אשכוליות 
 אופן ההכנה:  מזיגה ישירה
 כוס:     קוקטייל
 קישוט:  כתר מלח
 
סולטי דוג (באנגלית: Salty Dog) ‏ (בתרגום חופשי כלב מלוח) הוא קוקטייל המורכב מ: 60 מ"ל וודקה ו 180 מ"ל מיץ אשכוליות. את המרכיבים יש למזוג במזיגה ישירה לכוס הייבול מלאה בקרח.
כאשר מזמינים את הקוקטייל ללא כתר המלח, הוא נקרא גרייהאונד (באנגלית: Greyhound)
מקור השם

מקור השם הוא בשל כתר המלח שמעטר את שפת הכוס. בעגה האנגלית, כלב מלוח הוא מלח שמבלה את רוב זמנו בהפלגות בים.
נפתלי פרנקל

.
| --- | --- |

 לידה:  1883 איסטנבול, האימפריה העות'מאנית 
 פטירה:  1960 (בגיל 77 בערך) מוסקבה, ברה"מ 
 מקום קבורה:  בית הקברות ודנסקויה 
 פרסים והוקרה:  עיטור לנין  עיטור הדגל האדום של העמל  עיטור הכוכב האדום 
 
נפתלי ארונוביץ' פרנקל (ברוסית: Нафталий Аронович Френкель,‏ 1883, חיפה - 1960, מוסקבה) היה איש משטרה הסובייטית החשאית רוסי-יהודי . פרנקל נודע בתור האחראי על העבודה בגולאגים, החל ממחנה העבודה באיי סולובצקי שנחשב לגולאג הראשון ברוסיה.
שורשיו

שורשיו של נפתלי פרנקל אינם ודאיים. אלכסנדר סולז'ניצין כינה אותו "יהודי טורקי יליד קונסטנטינופול". בספר אחר הוא הוזכר בתור "תעשיין הונגרי" ואילו מקור אחר טוען שפרנקל נולד באודסה. לעומתם, מקורות אחרים טוענים שהוא יליד אוסטריה או ארץ ישראל. לפי רישומי המאסר שלו הוא נולד בחיפה, אז תחת שליטת האימפריה העות'מאנית. מחיפה עשה את דרכו (ייתכן דרך אודסה וייתכן דרך האימפריה האוסטרו-הונגרית) לעבר ברית המועצות ותיאר את עצמו בתור "סוחר". לפי קומוניסט פיני בשם ארבו טאומינן פרנקל הוא צאצא של משפחה פינית-שוודית והוא דיבר שוודית.
מעצרו

בשנת 1923 נעצר בגין "מעבר לא חוקי של גבולות", אישום שהוצמד למבריחי סחורות וכן לסוחרים שהיו מוצלחים מדי בעבור המשטר הסובייטי. הוא נידון לעשר שנים של עבודת פרך באיי סולובצקי, איים אלו באזור הים הלבן נחשבים לגולאג הראשון בהיסטוריה. בנוסף איים אלו כונו בפני המשטר "מחנות צפוניים למטרות מיוחדות" וברוסית Severnye lagerya osobogo naznacheniya או בראשי תיבות SLON. פירוש המילה סלון (slon) ברוסית הוא פיל, שם זה הוצמד לגולאג במטרה ליצור אירוניה והפחדה.
אסיר

בפרק זמן קצר מהרגיל הוא נהפך מאסיר פשוט לאחראי בגולאג, הודות לעצתו למנהלי המחנה שיגמלו לאסירים שעובדים קשה יותר במזון רב יותר, הצעה שנודעה בתור "סולם הזנה". לא ברור במדויק כיצד פרנקל הצליח להפוך את עצמו מאסיר לאחראי במחנה. לפי הסיפורים הוא נכנס למחנה והיה מזועזע מהניהול הכושל שלו, הוא החליט לכתוב מכתב למנהלי הגולאג ובו שטח את כל מה שהיה פסול בעיניו מבחינת ניהול המשאבים (הן האסירים והן חומרי הגלם). את המכתב הוא הניח בתיבת התלונות של האסירים ומשם המסמך הגיע לידי גנריך יגודה, בירוקרט במשטרה החשאית ולימים מפקד הצ'קה. נאמר שיגודה דרש לפגוש את כותב המכתב מיידית. פרנקל עצמו סיפר שהוא נלקח למוסקבה כדי לדון ברעיונותיו עם יוסיף סטלין ולזר קגנוביץ', אחד מנאמניו של סטלין. שוב, האמת לוטה בערפל, שכן נמצאו רישומים שפרנקל נפגש עם סטלין בשנות השלושים וקיבל הגנה מפני הטיהורים הגדולים, אך מנגד לא נמצאו עדויות לכך שנפגשו בשנות העשרים.
מה שידוע בוודאות הוא שפרנקל קודם מדרגה של אסיר לשומר בגולאג תוך זמן קצר באופן מפתיע, אפילו בהשוואה לסטנדרטים של סלון. כבר בנובמבר 1924, כשעוד היה אסיר במחנה במשך פחות משנה, מפקדי המחנה ביקשו לסיים את עונשו ובקשתם נענתה בשנת 1927. נכתב עליו:
"במחנה הוא התגלה בתור פועל כה מוכשר עד כדי כך שזכה לאמון הנהלת הסלון, הוא אחד מהפועלים הנדירים והאחראיים"
סיכון כפול (סרט)

| --- | --- |
כרזת הסרט סיכון כפול
כרזת הסרט סיכון כפול
 בימוי:  ברוס ברספורד 
 הופק בידי:  רוס האנטר
 תסריט:  דייוויד ויסברג, דגלאס קוק 
 עריכה:  מארק ורנר 
 שחקנים ראשיים:  אשלי ג'אד טומי לי ג'ונס ברוס גרינווד אנבת' גיש
 מוזיקה:  נורמנד קורביל 
 צילום:  פיטר ג'יימס 
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  4 בספטמבר 1999
 משך הקרנה:  105 דק' 
 שפת הסרט:  אנגלית 
 סוגה:  סרט מתח, סרט פשע 
 תקציב:  70,000,000‏$
 הכנסות:  177,000,000‏$
 הכנסות באתר מוג'ו:   doublejeopardy
 דף הסרט ב־IMDb
 
סיכון כפול (באנגלית: Double Jeopardy) הוא מותחן פשע אמריקאי שובר קופות משנת 1999 בבימויו של ברוס ברספורד, עם אשלי ג'אד, טומי לי ג'ונס וברוס גרינווד בתפקידים הראשיים.
העלילה היא על אישה הנאשמת ברצח בעלה ובהיותה בכלא מסתבר לה שהוא חי ושהיא כעת תוכל להרוג אותו ולא תואשם בגלל מצב משפטי של סיכון כפול שקובע שאין להעמיד אדם למשפט פלילי בגין אותה עבירה יותר מפעם אחת, מכאן שם הסרט.
עלילה

ליבי פארסונס (אשלי ג'אד) ובעלה ניק (ברוס גרינווד) הם זוג צעיר ואמיד הגרים באי וידבי (אנ') במדינת וושינגטון עם בנם בן ה-4, מאטי (ספנסר טריט קלארק).
ניק מפנק את אשתו בשיט במי האוקיינוס. את מאטי הם משאירים בהשגחת ידידת המשפחה, אנג'לה גרין (אנבת' גיש), מורה בבית הספר המקומי. ליבי נוהגת להנאתה ביאכטה. בלילה הם מקיימים יחסים סוערים וליבי נרדמת. כאשר היא מתעוררת היא מוצאת את עצמה מרוחה בדם וניק איננו. היא מוצאת על הרצפה סכין וכשהיא מרימה אותה היא נעצרת על ידי ספינת משטרה ותוך זמן קצר מואשמת ברציחת בעלה שגופתו לא נמצאה.
המניע לרצח לפי התביעה הוא גביית שני מיליון דולר ביטוח חיים שניק עשה. המושבעים קובעים שהיא אשמה והיא מועברת לבית סוהר. ליבי מבקשת מאנג'לה שתאמץ את מאטי. בתחילה הם באים לבקר אותה אבל לבסוף מפסיקים. ליבי מצליחה בעורמה לקבל ממזכירת בית הספר את מספר הטלפון של אנג'לה ומשוחחת עמה ועם מאטי. השיחה נפסקת כאשר מישהו נכנס ומאטי קורא לו "אבא". ליבי מבינה שניק בחיים.
היא מספרת זאת לאסירה שהייתה מקודם עורכת דין וזו מייעצת לה להגיש בקשת חנינה שלאחר שחרורה תוכל להרוג את ניק ולא להיענש תחת הקביעה של סיכון כפול.
ועדת השחרורים מחליטה לשחרר אותה לתקופת מבחן של שלוש שנים. היא עוברת לגור בבניין של אסירות משוחררות המנוהל על ידי טרביס להמן (טומי לי ג'ונס). למרות ההגבלות החלות עליה, היא פורצת למשרד בית הספר, שולפת את הפרטים של אנג'לה אך נתפסת לאחר מרדף מותח עם השוטרים.
להמן מחזיר אותה לבית הסוהר במכוניתו. בדרך הם מעלים את המכונית על מעבורת וליבי מצליחה לברוח ולהתחמק מלהמן. היא מגיעה לכתובת של אנג'לה אבל מתברר לה שהיא נהרגה מפיצוץ גז (מתוכנן?) וניק ומאטי לא גרים שם כבר יותר.
ליבי מוצאת את הכתבה בעיתון על האסון ורואה בצילום תמונה של וסילי קנדינסקי. היא מערימה על בעל הגלריה המקומית שמגלה לה שקונה התמונה הוא ג'ון דברו מניו אורלינס. היא מגיעה לשם ומתברר לה שהוא כעת מנהל מלון יוקרתי. ליבי מתעמתת עם ניק המופתע בעת מכירה פומבית שהוא עורך במלון ואומרת לו שאינה רוצה ממנו דבר רק שיחזיר לה את מאטי.
כל אותו הזמן נמצא להמן בעקבותיה וכעת הוא מאמין לסיפורה. ניק קובע פגישה בינה למאטי בבית הקברות לפאייט בעיר. כשהיא מגיעה לשם מצביע ניק על ילד ששילם לו כפיתיון ואומר לה שזה מאטי. היא מתקרבת אבל הילד בורח ממנה ונעצר על יד מאוזוליאום קטן. באותו רגע מתנפל עליה ניק, חונק אותה, מכניס אותה למאוזוליאום ונועל אותה בארון קבורה. כשהיא מתעוררת היא מצליחה לירות באקדחה במנעול ומשתחררת. היא ממהרת לבית המלון שבו מתעמת להמן עם ניק, מקליט אותו ודורש ממנו דמי סחיטה בסך מיליון דולר.
ליבי נכנסת לחדר, ניק יורה בלהמן ופוצע אותו אך ליבי הורגת אותו ביריות מאקדחה. לבסוף נפגשת ליבי עם מאטי שהוא כעת בן 11 אך עדיין מזהה אותה.
ניטור נתוני נסיעה

מערכת לניטור נתוני נסיעה (או רשם נתונים לרכב) מותקנת ברכב, רושמת את נתוני הנסיעה ומעניקה משוב או התרעה על נתונים אלה. ברחבי העולם קיימות עשרות מערכות לניטור נתוני נסיעה, ברמות רזולוציה שונות. ואין מחקרים שיוכיחו בצורה מדויקת יעילות של מערכת אחת על פני חברתה.
מטרת המערכת

הגורם האנושי הוא הגורם המרכזי לנהיגה לא נכונה ולתאונות הדרכים. חקירת מרבית תאונות הדרכים מעלה את המסקנה כי הגורם האנושי היה זה שהביא לתאונה. גרף גילאי השותפים בתאונות הדרכים המצביע על עליה של השותפים בהן ככל שגיל הנהג פוחת, מוכיח אף הוא כי הגורם האנושי הוא המרכזי בתאונות דרכים אלה[דרוש מקור]. מחקירת תאונות דרכים רבות עולה כי התרעה מתאימה בעיתוי הנכון, יכלו להביא למניעת התאונה ולכל הפחות לצמצום נזקיה. התרעה ועיתוי אלו יכולים לצאת רק ממערכת אשר תנטר את נתוני הנסיעה ותתריע אודות ליקויים בה. פיתוח מערכת לניטור נתוני נסיעה נדרש על סמך מסקנות אלה כמי שיכול להביא בצורה משמעותית לצמצום בתאונות הדרכים ובחומרתן.
מערכת לניטור נתוני נסיעה נועדה לעקוב אחר התנהגות הנוהג בכלי הרכב, למטרות:
התרעה על פעולה אסורה בנהיגה.
התרעה על הפעלה לא נכונה של כלי הרכב או אחד מאביזריו.
שקלול נתוני הנהיגה של נהג אחד או יותר הרכב להפקת  משוב שיניב הפקת לקחים ופעילות מונעת בהמשך.
ניהול נתוני נסיעה של ציי רכב.
תיעוד נתוני נסיעה לצורכי מעקב אחר התנהגות פלילית בכביש על ידי הנוהג ברכב.
תיעוד נתוני נסיעה למקרי תאונת דרכים, היפגעות של כלי הרכב או פגיעה  שלו ברכב אחר, לצורכי שיפוי ותשלומי ביטוח.
נתונים הנרשמים במערכת

מערכת לניטור נתוני נסיעה יכולה לנטר מידע רב מנהיגת הנוהג בכלי הרכב. המידע הנאסף על ידי המערכת הוא אודות פעולות ישירות בצורה מיידית ואודות מצב אפשרי של הנוהג המוסק על ידיה משקלול של מגוון נתונים. איסוף הנתונים מתבצע ממכלול מערכות ההפעלה של הרכב: משאבת הדלק, מערכת ההיגוי, מערכת הבלמים, מצלמת רכב, ספידומטר ועוד.
הפעולות שהמערכת מזהה:
תאוצה גבוהה וחדה.
בלימת פתע.
מהירות גבוהה ביחס ליכולת השליטה על הרכב.
מהירות גבוהה ביחס למותר בכביש – מובנה עם מערכת GPS.
פניות חדות.
אי שמירת מרחק.
נסיעה במקום אסור – מובנה עם מערכת  GPS.
אי הדלקת אורות.
מצב אפשרי של הנהג אותו יכולה המערכת לאתר באמצעות שקלול נתונים:
שכרות
הסחת דעת
עייפות
חוסר ניסיון
נהג שאינו קבוע ברכב זה
נהג לא מיומן.
כאשר המערכת מאתרת התנהגות לא נכונה של הנהג יש ביכולתה להתריע בפני הנהג על התנהגותו, כמו כן יכולה המערכת להתריע בפני הממונה או האחראי עליו. במקרים בהם נשקפת סכנה מיידית לרכב ולנוסעים בו בעקבות התנהגות הנהג, יש ביכולת המערכת להפסיק את נסיעת הרכב באמצעות הוראה למשאבת הדלק ועד לכיבוי המנוע על ידה.
התייחסות הגופים הממשלתיים

בעולם:
בארצות הברית קיים תקן למערכת לניטור נתוני נסיעה (EDR). גם באירופה קיים במדינות רבות תקן מסודר למערכת זו. בארצות הברית ובאירופה כמו גם במדינות דרום אמריקה ומזרח אסיה, נעשית פעילות רבה על ידי גופי ממשלתיים לעידוד השימוש במערכת לניטור נתוני נסיעה.
בישראל:
החל משנת 2011 מנהלת עמותת "אור ירוק" מאבק מול משרדי הממשלה השונים במטרה להטמיע בכלי הרכב המיובאים לארץ את מערכת "קופסה ירוקה" לניטור נתוני נסיעה, זאת הן באמצעות חקיקת חוב מחייב והן באמצעות מתן הטבות מס  ומחירי ביטוח מוזלים לכלי רכב בהם תותקן המערכת.
בשנת 2013 התקבלה החלטה על ידי מינהל הרכב הממשלתי לצייד את כל כלי הרכב השייכים לו (כ-4,000 כלי רכב) ב"קופסה ירוקה", ובהתאם לכך כלי הרכב הנרכשים על ידי מינהל הרכב הממשלתי מאובזרים מיידית ב"קופסה ירוקה". במכרזים שונים של הסעות תלמידים, עובדים וכדומה קיימות נקודות זכות לחברות שכלי הרכב שלהן מאובזרים במערכת לניטור נתוני נסיעה.
מכון התקנים הישראלי התקין את תקן ת"י 5905 - מערכת לניטור נתוני נסיעה. תקן זה נכתב על ידי המדען הראשי במשרד התחבורה וגורמים נוספים.
ההיבטים הרגשיים בגין שימוש במערכת לניטור נתוני נסיעה

השימוש במערכת לניטור נתוני נסיעה מפעיל היבטים רגשיים לנוהג ברכב:[דרוש מקור]
משנה זהירות: הנוהג ברכב בו מותקנת מערכת לניטור נתוני נסיעה, ינהג במשנה זהירות, מאחר שידע כי בגין כל פעולה שאינה נכונה או מסוכנת, הוא עלול לקבל משוב והתרעה על התנהגותו זו.
חיזוק הביטחון העצמי: נהיגה ברכב בו מותקנת מערכת לניטור נתוני נסיעה מחזקת את הביטחון העצמי של הנוהג בו. הוא יוכל להתרכז בשליטתו בכביש ובפעילות נכונה ופחות יהיה עסוק בלבקר את עצמו על פעולות שונות שהוא עלול לשכוח. היבט רגשי זה חשוב אצל נהגים חדשים ובמיוחד כאלו צעירים אשר בכל מקרה יוצאים לנהיגה בכביש עם ביטחון עצמי מופחת בעקבות ההתראות הרבות אותן הם רגילים לקבל מהסביבה בזמן הוצאת הרישיון. התראות וביקורת אותם משדרת כלפיהם הסביבה המתקשה להסתגל לעצמאותם והתבגרותם, ומגוננת על חששות אלה בהתראות וביקורת רבים.
הטמעת הרגלי נהיגה נכונים: מערכת לניטור נתוני נסיעה יכולה לסייע לנהגים להטמיע בעצמם ולהתרגל לנהיגה נכונה וזהירה. הרגלים אלו יתפתחו בקרב הנוהג ברכב בו מותקנת קופסה ירוקה, אשר ודאי ייהנה לראות את עצמו כנהג שעם הזמן הסימונים הירוקים בלוח המערכת הולכים ומתרבים למול האדומים שילכו ויפחתו.
הערות שוליים

↑  שחר הזלקורן, נא להכיר: הגורם האנושי, האשם מאז ומעולם, באתר ynet, 3 ביוני 2011
↑  הגורם האנושי באתר משרד התחבורה
↑  סרטון הדגמה של עמותת אור ירוק על קופסא ירוקה
↑  יואב קווה, סע לאט, עוקבים אחריך, באתר הארץ, 12 באוגוסט 2005
↑  ת"י 5905 חלק 1 - מערכת לניטור נתוני נסיעה: דרישות פונקציונליות, באתר של מכון התקנים הישראלי
נפתלי צבי גוטליב

הרב נפתלי צבי גוטליב
נפתלי צבי גוטליב (ט"ז באייר תרצ"ה, 1935 - ט"ו בתמוז תשע"ז, 9 ביולי 2017) היה סופר חב"די.
ביוגרפיה

נולד בירושלים לחיים יוסף. בצעירותו התקרב לחסידות חב"ד ולמד בישיבת תורת אמת בירושלים. בשנת תשל"ב התמנה למזכיר כולל חב"ד ולגבאי בית כנסת חב"ד במאה שערים. ניהל את ישיבת תומכי תמימים בקריית גת למשך תקופה קצרה. כתב בשבועון כפר חב"ד בשנות השמונים.
בשנת תשל"ה התחיל בכתיבת הספר "תולדות לוי יצחק", ביוגרפיה של רבי לוי יצחק שניאורסון, על פי בקשתו של בנו הרבי מנחם מנדל שניאורסון.
גוטליב התגורר בחמש עשרה שנותיו האחרונות בביתר עילית. היה נשוי לגיטל ואב לשישה בנים וארבע בנות. בנו הרב שלום דובער הוא שליח חב"ד ורב העיר ניקולייב. בנו הרב חיים יוסף הוא שליח חב"ד בתלפיות.
ספריו

יהדות הדממה, פרקי גבורה על יהודי רוסיה הסובייטית, ירושלים תשמ"ד-תשמ"ז, שני כרכים
תולדות לוי יצחק, תולדות רבי לוי יצחק שניאורסון, מהדורה ראשונה ברוקלין תשל"ז; מהדורה רביעית מורחבת, כפר חב"ד תשנ"ה, שלושה כרכים
פניני הכתר, פנינים וסיפורים מאדמו"רי חב"ד, כפר חב"ד תשמ"ז, שלושה כרכים
אדירי התורה, סיפורי חז"ל על התנאים והאמוראים, ירושלים: מכון בית יחיאל, תשמ"ד-תשס"ג, 13 כרכים
עמודי חסד, סיפורים ופתגמים בנושא צדקה וחסד, ירושלים תשד"מ
עמודי תורה, סיפורים ופתגמים בנושא לימוד תורה, ירושלים תשמ"ט, שני כרכים
ראש בני ישראל, סיפורים על הרבי מחב"ד, כפר חב"ד תשנ"ד
רבותינו נשיאינו, על הרבי מחב"ד, כפר חב"ד תשנ"ב
ספריו > תרגום ועריכה

האיש שלא נכנע, זכרונות רבי אליעזר ננס, ירושלים תשנ"ז, שני כרכים
זכרונותי, פרקי זכרונות מילקוטו של רבי נחום שמריהו ששונקין, ירושלים תשמ"ח
ליקוטי סיפורים, זכרונות וסיפורים אשר ליקט ואסף הרב חיים מרדכי פרלוב
עצתו אמונה, לקט עצות והדרכות מתוך אגרות הרבי מחב"ד מסודרים לפי נושאים, ירושלים תש"ס, שני כרכים
ספר זיכרון, פעילותו של הרב בנימין אליהו גורודצקי ברוסיה, ירושלים תשמ"ג
סיפורי החג, סיפורים לחגי ישראל, יחד עם מנחם מנדל משי זהב, ירושלים תשל"ט-תשמ"ג, חמישה כרכים
סאמג'יון

| --- | --- |

 מדינה:  קוריאה הצפונית קוריאה הצפונית
 מחוז:  רינאגאנג
 גובה:  1,381 מטרים
 אוכלוסייה:  ‏
  ‑ בעיר:  31,471 (2008)
 קואורדינטות:  41°48′00″N 128°19′00″E﻿ / ﻿41.8°N 128.31666666667°E﻿ / 41.8; 128.31666666667 
  מפת מיקום  מפה מפורטת   (למפת קוריאה הצפונית מוגדלת) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב סאמג'יון(למפת קוריאה הצפונית רגילה) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב סאמג'יון  he tabBackground:;tabBorder:#aaa;defaultTab:0;
 
סאמג'יון (בקוריאנית: 삼지연군) הוא שמה של עיר במחוז ריאנגאנג שבקוריאה הצפונית. שמו נובע משלושה אגמים במחוז, הידועים ביחד כסאמג'יון. העיר שוכנת בסמוך להר פאקטו וקבוצות תיור טסות לשדה התעופה של המחוז כדי לראות את ההר, שיש לו משמעות במיתולוגיה של צפון קוריאה.
בתים ומבנים רבים בסאמג'יון שודרגו לאחרונה, ובניינים חדשים רבים, כולל מרכז בילוי לנוער, הושלמו בשנת 2005. פעילויות פופולריות בסאמג'יון הן סקי ופעילויות שונות עבור תלמידי בתי הספר בסביבת ההר, לפעילויות שונות כמו צופים בשילוב חופשות או טיולים בהנהלת בית הספר. בדצמבר 2019, קים ג'ונג-און חנך הרחבה שהושלמה, שתוארה על ידי התקשורת הממלכתית כעיר "מודרנית" עם מגורים ופארקי תעשייה.
תחבורה > תעופה

בסאמג'יון ממוקם בסיס של חיל האוויר הצפון קוריאני יחד עם שדה תעופה ממנו יוצאות טיסות של חברת התעופה הלאומית אייר קוריו המפעילה טיסות סדירות ושירותי צ'רטר בין סאמג'יון ופיונגיאנג, וונסן וצ'ונגג'ין. בשנת 2005 נסגר שדה התעופה בגלל שיפוצים גדולים שבוצעו בחלקם על ידי תאגיד יונדאי.
תחבורה > רכבת

אל סאמג'יון מוביל קו הרכבת סאמג'יון של רכבת המדינה הקוריאנית. בניית קו חדש, באורך 78 קילומטרים הושלמה ביוני 2015; תחנת רכבת חדשה נבנית אף היא.
תחנת הרכבת הראשונה הוקמה בשנת 1985, אך כפי שנצפה בקלות מסין, בשנת 1989 היא נהרסה ועברה לאתר שני, 2 קילומטרים צפונית לאתר השלישי הנוכחי שמשמש את הרכבת. עם זאת, בבדיקת המתקנים שהושלמו, קים איל-סונג החליט שהיא לא מתאימה, לנוכח הרי סין. בהזמנת בנייה מחדש שלישית, התחנה השנייה הועברה לאחריות מפעל מכונות הדיוק סאמג'יון (מפעל התחמושת מספר 95) לאחר השלמת האתר השלישי בשנת 1992. תחנה שלישית זו ממוקמת ישירות על דרך התיירים בהר פקטו, המעניקה גישה ישירה למתחם הארמון של קים איל-סונג. 20 אזרחים ושתי חוליות צבאיות מגנים על האזור. במהלך הביקור השנתי של המנהיג העליון ביולי או באוגוסט, כל האוכלוסייה האזרחית מועסקת כדי לנקות את מערכת התחבורה והסביבה המקומית.
תיירות

אנדרטת סאמג'יון הגדולה מורכבת מארבע קבוצות פסלים.
ארמונות השרד הממשלתיים

סאמג'יון היא אתר נופש ויעד לשני נשיאי צפון קוריאה. גם קים איל-סונג וגם קים ג'ונג-איל הקימו ארמונות ומתחמים באזור, אליהם ישנה גישה מתחנת רכבת מפותחת ובלעדית במיוחד לרכבת של המנהיג העליון המובילה לארמונות השרד הממשלתיים ובהם גם מעונות המגורים שלו.
אקלים

לסמג'יון אקלים תת-ארקטי (סיווג אקלים: Dwc ) עם קיץ קריר וחורפים קרים ויבשים.
ספורט

העיר מהווה לאתר נופש סקי מהבולטים במדינה.
הערות שוליים

↑  조선중앙통계국，2008년 인구 조사 (אורכב 31.03.2010 בארכיון Wayback Machine)，2009년.
↑  Shin, Hyonhee (2 בדצמבר 2019). "North Korea's Kim celebrates completion of 'modern mountainous city'". Reuters. נבדק ב-2 בדצמבר 2019. {{cite news}}:  (עזרה)
↑  קים ג'ונג און חנך עיר "אוטופית" חדשה. הפועלים שהקימו אותה: עבדנו בתנאי כפייה
↑  "Samjiyon Railway Line". North Korean Economy Watch. נבדק ב-25 ביוני 2018. {{cite web}}:  (עזרה)
↑  "혜산~삼지연 철길, 정치적 의도 내포". Radio Free Asia. נבדק ב-25 ביוני 2018. {{cite web}}:  (עזרה)
↑  http://www.dailynk.com/english/read.php?cataId=nk01300&num=2685
↑  Bärtås, Magnus; Ekman, Fredrik (2014). Hirviöidenkin on kuoltava: Ryhmämatka Pohjois-Koreaan [All Monsters Must Die: An Excursion to North Korea] (בפינית). תורגם ע"י Eskelinen, Heikki. Helsinki: Tammi. p. 66. ISBN 978-951-31-7727-0.
↑  "Rink card of: Icestadion Samji Samjion (Samjiyŏn)". www.speedskatingnews.info. נבדק ב-25 ביוני 2018. {{cite web}}:  (עזרה)
שדה התעופה סאמג'יון
אנדרטת סמג'יון הגדולה.
סויוז TM-25

סויוז TM-25(ברוסית: Союз TM-25) הייתה משימה מאוישת שהביאה לתחנת החלל מיר משלחת קבועה מס' 23. המשימה שוגרה ב-10 בפברואר 1997 מקוסמודרום בייקונור, קזחסטן, כשבתוכה שלושה אנשי צוות: שני קוסמונאוטים וסילי ציבלייב ואלכסנדר לזוטקין ואסטרונאוט גרמני - ריינהולד אוואלד.
צוות

צוות המראה:
רוסיה וסילי ציבלייב - מפקד
רוסיה אלכסנדר לזוטקין - מהנדס טיסה
גרמניה ריינהולד אוואלד - אסטרונאוט חוקר
צוות נחיתה:
רוסיה וסילי ציבלייב - מפקד
רוסיה אלכסנדר לזוטקין - מהנדס טיסה
צוות > צוות גיבוי

רוסיה טלגט מוסאבייב - מפקד
רוסיה ניקולאי בודארין - מהנדס טיסה
גרמניה האנס שלגל - אסטרונאוט חוקר
תיאור המשימה

החללית שוגרה ב-10 בפברואר 1997. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.
ב-12 בפברואר החללית התחברה לתחנת החלל מיר. באותה עת לתחנת החלל כבר הייתה מחוברת חללית סויוז TM-24 ושהה צוות של משלחת מס' 22 שכלל ולרי קורזון ואלכסנדר קאלרי מרוסיה וג'רי לינינג'ר מארצות הברית. הצוותים שכללו יחד 6 אנשים החלו בהכנות לביצוע ניסויים. רינהולד אוואלד ביצע ניסויים לפי תוכנית גרמנית-רוסית "מיר 97" שכללה בעיקר ניסויים בתחום הרפואה.
ב-2 במרץ חללית "סויוז TM-23" התנתקה מתחנת החלל ועל סיפונה ולרי קורזון ואלכסנדר קאלרי מרוסיה ואסטרונאוט גרמני - ריינהולד אוואלד.משלחת מס' 23 החלה לפעול לפי תוכנית.
ב-7 באוגוסט שוגרה חללית סויוז TM-26 ועל סיפונה צוות של משלחת מס' 24. הם התחברו לתחנת החלל והחל הליך מסודר של העברת שליטה על התחנה למשלחת קבועה חדשה.
"סויוז TM-25" נחתה ב-14 באוגוסט 1997 כאשר על סיפונה היו שני הקוסמונאוטים המקוריים של המשימה. בתחנת החלל מיר נותרו אנטולי סולוביוב ופאבל וינוגרדוב שהגיעו עם "סויוז TM-26" ופול שהמשיך את פעילותו בחלל.
ראו גם

תוכנית סויוז
תחנת החלל מיר
סיריאקוס הקדוש

| --- | --- |

סיריאקוס הקדוש, ציור של המאסטר ממסקירך
 לידה:  המאה ה-3
 פטירה:  303 רומא
 קדוש עבור:  הכנסייה הקתולית, הכנסייה האורתודוקסית, נצרות אוריינטלית
 חג:  8 באוגוסט
 פטרון של:  פיתויים על ערש דווי, ייננות
סיריאקוס הקדוש הוא קדוש נוצרי ומרטיר שעל פי המסורת הנוצרית נהרג בגלל אמונתו במהלך רדיפת הנוצרים של דיוקלטיאנוס. הוא אחד מ-27 קדושים שנקראים בשם זה, למרות שרק שבעה מהם מוזכרים  במרטירולוגיה הקתולית, ואף נמנה עם ארבעה-עשר הקדושים המסייעים.